b"\n_START_ARTICLE_\nPRS Guitars\n_START_PARAGRAPH_\nPRS Guitars (fullt navn Paul Reed Smith Guitars) er en amerikansk gitarfabrikant med hovedkvarter i Stevensville i Maryland. PRS Guitars ble grunnlagt av gitaristen og gitarbyggeren Paul Reed Smith i 1985, og gitarene er kjent for sin luksus og kvalitet. Gitarene, som opprinnelig ble laget for lokale gitarspillere, har blitt h\xc3\xb8yt verdsatt av musikere og samlere verden rundt. Kjente artister som anvender PRS er blant annet Carlos Santana, Mark Tremonti, Brad Delson, John Mayer og Mikael \xc3\x85kerfeldt.\n_START_SECTION_\nMateriale\n_START_PARAGRAPH_\nPRS' gitarkropper er laget av mahogni med l\xc3\xb8nn \xc3\xb8verst p\xc3\xa5 de fleste modellene. De inneholder ofte sv\xc3\xa6rt polerte resonanskasser av flammel\xc3\xb8nn, vatter l\xc3\xb8nn og polert l\xc3\xb8nn, som skaper en tigerstripeeffekt. PRS' gitarhalser er vanligvis laget av mahogni, selv om enkelte modeller utstyres med halser av l\xc3\xb8nn eller indiske eller brasilianske rosentrehalser. B\xc3\xa5ndmark\xc3\xb8rene til PRS-gitarene i lavere prisklasser er m\xc3\xa5neformede, og de dyrere gitarene har fugler p\xc3\xa5 seg. \xc2\xabM\xc3\xa5nene\xc2\xbb ligner p\xc3\xa5 standarprikkene p\xc3\xa5 vanlige gitarer, men inneholder en del med en fremtredende halvm\xc3\xa5ne. Fuglevarianten best\xc3\xa5r av ni eller ti forskjellige fugler lagt inn p\xc3\xa5 de aktuelle b\xc3\xa5ndene. Innleggsmaterialene best\xc3\xa5r av enten halvedelsten, iriserende skjell, gull og til og med elfenben gravd opp fra utd\xc3\xb8dde mammuter.\n_START_SECTION_\nMaskinvare\n_START_PARAGRAPH_\nOversadelen er syntetisk, og stemmerne er PRS-utformet, selv om enkelte modeller utrustes med koreanske Kluson-stemmere. PRS' gitarer har tre originale stoler (bridge): \xc2\xabstoptail\xc2\xbb-, \xc2\xabvibrato\xc2\xbb- og \xc2\xabwrapover\xc2\xbb-stol.\n_START_SECTION_\nPickuper\n_START_PARAGRAPH_\nPickuper er utformet av PRS og er lagt inni gitaren. PRS er mer hemmelighetsfull om magnet- og vaiertype og konstruksjon av pickupen enn andre pickupprodusenter.  Noen PRS' pickuptyper er faktisk lagt i retning fra hverandre s\xc3\xa5 den ene snapper opp lyd fra halsen og den andre fra stolen.\n_START_SECTION_\nFinish\n_START_PARAGRAPH_\nPRS er kjent for den levende overflaten til l\xc3\xb8nnegitarene deres. Denne levendeheten skapes gjennom en flerstegsprosess som fremhever en 3D-effekt i treverket. Finishen er gjennomsiktig, gjennomskinnelig (ofte med uttoning i kantene p\xc3\xa5 gitarkroppen) eller ugjennomsiktig.\n_START_SECTION_\nStudent Edition-modeller (SE)\n_START_PARAGRAPH_\nFor \xc3\xa5 holde tritt med foresp\xc3\xb8rselen p\xc3\xa5 gitarer, introduserte PRS et nytt konsept mot slutten av 1990-\xc3\xa5rene basert p\xc3\xa5 billige gitarer. Studentutgaven (Student Edition, SE) fabrikkeres i Korea og er kjent for ugjennomsiktige finish, ikkel\xc3\xa5sbare stemmeskruer og lavere treverkkvalitet. Mens PRS SE-modellene \xc3\xb8ker i popularitet blant amat\xc3\xb8rer, har de dyrere PRS-modellene en tendens til \xc3\xa5 v\xc3\xa6re rettet mot profesjonelle musikere. I 2010 ble gitaren SE Torero lansert. Modellen var den mest kostbare SE-modellen til da, og den tar sikte p\xc3\xa5 tungmetallgitarister. Toreroen er veldig annerledes fra andre SE-gitarer, med unntak av PRS-stemmeskruene og at produksjonen foreg\xc3\xa5r i Korea.\n_START_SECTION_\nJuridiske problemstillinger\n_START_PARAGRAPH_\nI 2001, da PRS lanserte sin \xc2\xabSinglecut\xc2\xbb-gitar (som liknet p\xc3\xa5 den \xc3\xa6rverdige Gibson Les Paul-en), leverte Gibson Guitar Corporation en varemerkekrenkelse mot Paul Reed Smith Guitars. En midlertidig forf\xc3\xb8yning ble beordret fra Gibson mot PRS. Dette medf\xc3\xb8rte at PRS i 2004 stoppet produksjonen av \xc2\xabsinglecut\xc2\xbb-gitaren._NEWLINE_I 2005 omgjorde USAs ankedomstol rettsbeslutningen og beordret avskjedigelse av Gibsons s\xc3\xb8ksm\xc3\xa5l mot PRS. Vedtaket gjorde umiddelbart at ogs\xc3\xa5 forf\xc3\xb8yningen som forb\xc3\xb8d salg og produksjon av PRS' \xc2\xabsinglecut\xc2\xbb-gitarer ble lov. Paul Reed Smith Guitars kunngjorde at de ville starte produksjonen av \xc2\xabsinglecut\xc2\xbb-gitaren p\xc3\xa5 ny \xc3\xb8yeblikkelig._NEWLINE_Paul Smith, grunnleggeren av PRS, uttalte f\xc3\xb8lgende: \xc2\xabVi er henrykte over at Lagmannsretten stadfestet det vi og bransjen lenge har visst: PRS-singlecut-gitarene er musikkinstrumenter av h\xc3\xb8yeste kvalitet som aldri ville blitt forvekslet med ett av konkurrentenes produkt.\xc2\xbb_NEWLINE_Gibson pr\xc3\xb8vde p\xc3\xa5 ny \xc3\xa5 f\xc3\xa5 gjen\xc3\xa5pnet saken, men mislyktes. Alle de seksten aktive dommerne fra Lagmannsretten/ankedomstolen i tillegg til USAs h\xc3\xb8yesterett (som var deres siste h\xc3\xa5p) nektet \xc3\xa5 fortsette saken._NEWLINE_I denne rettstvisten skal angivelig Gibson ha p\xc3\xa5st\xc3\xa5tt at konsertpublikum i en r\xc3\xb8ykfylt konsertsal kanskje ikke ville v\xc3\xa6re i stand til \xc3\xa5 skille mellom en PRS' \xc2\xabsinglecut\xc2\xbb-gitar og en Gibson Les Paul-gitar. Lagmannsretten forkastet varemerketeorien umiddelbart, og understrekte at \xc2\xabbare en idiot\xc2\xbb ville forveksle de to produktene p\xc3\xa5 salgsstedet._NEWLINE_Fra januar 2010 sluttet PRS \xc3\xa5 produsere \xc2\xabsinglecut\xc2\xbb-gitarer. Det f\xc3\xb8rte til at \xc2\xab25. jubileums\xc2\xbb-gitaren SC 245 ble den eneste \xc2\xabsinglecut\xc2\xbb-gitaren igjen. Derfor ble SC 58 introdusert senere i 2010."